《和彭德源秋开紫牡丹》
宋代·刘才邵

暗觉小阳春气回，却从秋杪上楼台。浅于泼墨轻匀露，小似齐楼只类杯。

应是化工偏著意，便同仙骨免枯荄。笑他方士惊人眼，谩作空花顷刻开。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。